cyanic-selkie/wikianc huggingface dataset:
Lein
Erinevad ajaloolised ja tänapäevased arusaamad leinast
Margaret Stroebe ja Henk Schut (1999) on toonud välja nägemuse, et lein on õõtsumine kahe orientatsiooni vahel. Üks neist on kaotuse orientatsioon ja teine toibumisorientatsioon. Toibumisorientatsioonis inimene õpib tasapisi elama muutunud eluolukorraga. Õõtsumine nende kahe orientatsiooni vahel on pidev ja taotleb kaotusejärgse tõelisusega kohanemist.
Leinauurija William J. Worden (2009) on tõdenud, et olemas traumavaba lein, leinavaba trauma ja traumaatiline lein. Käesolev tekst lähtub leinast, mis on traumavaba.
Religiooniteadlane Mari Pulkkinen (2017) on leidnud, et sündmused koosnevad kogemustest, milles surm on üks elusündmus, mis jätab leinakogemuse näol kustumatu jälje inimellu ühel või teisel viisil. Tema arust lein kogemusena pole haigus, millest on võimalik toibuda ja mida on võimalik ära pühkida või välja ravida. Tema meelest lein pole häireolukord, vaid pigem olemise ruum, mis on hea, sest elu sügavas leinas on hea. Seega on lein individuaalne kogemus, millega kaasnevad mitmesugused tunded, mis tahes-tahtmata jätavad leinajasse jälje.
Tänapäevase nägemuse kohaselt leina eesmärk ei ole katkestada kiindumussuhet ega emotsionaalset sidet kaotatuga, vaid selle eesmärk on pigem otsida uusi viise kiindumussuhte ja emotsionaalse sideme jätkamiseks lahkunuga. Lein on tundeenergia läbimine ja toimunule mõtte otsimine. Aja jooksul peaks inimene saama tagasi lahkunusse panustatud emotsionaalse energia ning hakkama kasutama lahkunusse panustatud emotsionaalset energiat oma elu teistes suhetes. Raskete tunnete kõrval kaasnevad leinaga positiivsed kogemused, milleks võivad olla tänulikkus ja rõõm.
Mõtte ja tähenduse otsimine lapse kaotusele
Leina nähakse tervikliku protsessina, mis on seotud leinaja identiteediga, elu ja tulevikuga kaasneva tähenduse ja mõtestatuse ümberkujundajamisega. Pärast lapse kaotust toimub elu üles ehitamine.
Davisi, Nolen-Hoeksema ja Larsoni uurimuse kohaselt koosneb leinaja kaotusejärgne mõtte kujundamine kahest mõistelisest tegurist. Esimene neist on mõtestatuse otsimine toimunule (inglise keeles: sense making). Sellisel juhul püütakse leida kaotusele mõte, võrreldes seda oma arusaamaga sellest, kuidas maailm võiks toimida, ja luues toimunule arusaadava seletus. Teine tegur on kogemusega kaasneva kasu otsimine (inglise keeles: benefit finding). Leinaja püüab leida toimunust midagi positiivset: väärtust või olulist mõtet (inglise keeles: significance) oma ellu. Positiivsust väljendavad oma tugevate külgede leidmine, elu mõttega kaasnevad nägemused ja tähelepanekud või inimsuhete tähtsus väljendavad positiivsust. Sellised tähelepanekud võivad säilitada ja taastada arusaama sellest, et elul on mõte, väärtus ja tähendus.
Elu tähendusele võib läheneda kolmel viisil. Esimene on isiklik tähenduse leidmine oma olemasolule maailmas ehk eksistentsiaalne. Teine dimensioon on seotud igapäevase situatsioonilise toimumistähendusega. See lähenemisviis aktiveerub eriliselt lapse kaotuse olukorras sündmuse harukordsusest tulenevalt. Ja kolmas viis on inimese seesmise olemuse ja isikliku olemasolu tähendus, mis kaasneb elukaare jooksul toimuva individuaalse kasvu, küpsemise ja arenguga. Inimese areng ja küpsus ei tee inimest valmis, vaid pigem aitavad kohaneda pideva inimliku muutusega.
Mida lein toob lapse kaotanud lapsevanema ellu?
Leina tundeskaala on lai. Leinaga ei kaasne üksnes nutt ja kurbus, vaid: rasked tunded, positiivsed kogemused, rõõm, pettumus, viha, karjumine, igatsus, süüdistamine, üksindus, purunemine, peredünaamika paigalt nihkumise. Kui me räägime tunnetest, siis me räägime sellest mida inimese keha kogeb. Tihti inimesed kalduvad rääkima seda, mida nad arvavad, et lein nende ellu võib tuua, ja kehaline kogemus kiputakse jätma kõrvale.
Codex aureus Pultoviensis
Codex Aureus Pultoviensis ehk Płocki evangelistaar on rikkalikult illumineeritud käsikirjaline perikoopide raamat, mis pärineb 11. sajandist ja asus algselt Płocki katedraalis. Peene teostusega miniatuuride ja kuldtindiga kirjutatud teksti pärast loetakse ta kuldkoodeksite hulka. Tänapäeval asub käsikiri Krakowis Czartoryski muuseumis kirje Ms. 1207 all.
Tk
pisi Tk (Poolas OKa1) oli aastail 1931–1933 Saksamaal ja Lätis toodetud reisirongide tankvedur teljevalemiga 1-1-1.
Codex aureus Pultoviensis
Kirjeldus
Raamat koosneb 171 pärgamentlehest 35 cm × 25,5 cm formaadis ja sisaldab perikoope ja liturgilisi lugemisi terve kirikuaasta jaoks, samuti üheksat kaanonitahvlit. Tekstikirjaks on rooma kapitaal, kohati untsiaali elementidega, tekst on kirjutatud kuldtindiga. Teksti illustreerivad 13 miniatuuri, mille hulgas nelja evangelisti kujutised on terve lehekülje suurused, ülejäänud, tekstiga seotud miniatuurid üheksal leheküljel, katavad igaüks pool lehekülge. Teksti ümbritsevad igal leheküljel ornamentaalsed raamistused, mida katavad geomeetrilised motiivid, taimdekoor või zoomorfsed kujutised. Ka initsiaalide dekooris leidub loomamotiive.
Nagu varasemate Karolingide- ja Ottoonide-aegsete koodeksite puhul katab ka selle käsikirja kaasi hinnaline väärismetallköide, mida kaunistavad värvilised Limoges' emailist tahvlikesed, vääriskivid ja väärismetallist sulatatud kaunistused. Kujutatud on bütsantsipärast motiivi, ristilöödud Kristust kuningaks kroonituna värvilisest emailist ristil. Kaaned on käsikirjast hilisemad, pärinevad umbes aastast 1300.
Ajaloost
Käsikiri loodi arvatavasti 11. sajandi teisel poolel Regensburgis või on see Praha miniatuurikoolkonna töö, seda on peetud ühte gruppi kuuluvaks Vyšehradi koodeksi, Codex aureus Gnesnensise ja Püha Vituse katedraali evangelistaariga. Algselt paiknes see Płocki katedraalis ja kuulus Böömimaa Judithile (snd 1056–1058, surnud 1086), Poola hertsogi Władysław I Hermani abikaasale. Pułtuski kaudu jõudis see Czartoryski perekonna kätte ja seda säilitatakse Czartoryski muuseumis kirje Ms. 1207 all.
The Squaire
pisi|The Squaire pisi|Hoone täispikkus The Squaire on piklik hotelli- ja büroohoone Frankfurdi lennujaama kõrval. Tegu on niinimetatud maakraapijaga.
Ella Puman
Ella Puman (aastani 1989 Ella Haak, sündinud 23. septembril 1969 Tartus) on eesti matemaatik.
Łężkowice
Łężkowice on küla Poolas Väike-Poola vojevoodkonnas Wieliczka maakonnas Kłaj vallas. Łężkowice asub Kłajst natuke üle 3 km lõunas ja Wieliczkast umbes 17,5 km idas.
Ella Puman
Elulugu
Ella Pumani isa on lukksepp ja ema on insener.
Lõpetas 1987. aastal Tartu 5. Keskkooli, 1992 – Tartu Ülikooli (matemaatikaosakonnas), 1994 – TÜ rakendusmatemaatika instituudi magistrantuuri, matemaatikamagister (1994, TÜ), väitekiri "Plastsete kooniliste koorikute optimeerimine", Ph.D. (matemaatika, 2000, TÜ), väitekiri "Optimization of plastic conic shells". Oli 1993–94 TÜ rakendusmatemaatika instituudi vanemlaborant, aastast 1994 teoreetilise mehaanika õppetooli teadur. Õpetanud programmeerimist, kõrgemat matemaatikat, andmetöötlust, arvutiõpetust, matemaatika aluseid.
Teadustöö
Uurimisvaldkond: õhukeseseinaliste plaatide ja koorikute optimeerimine. Sihtfinantseeritava teema "Rakendusmatemaatika ja mehaanika ülesannete modelleerimine (TMTRM0066)" ning Eesti Teadusfondi (ETF) grandi 5693 "Elastsete-plastsete konstruktsioonide optimiseerimine ja purunemine" põhitäitja. Üle 10 teadustrükise.
Juudamaa (Rooma provints)
thumb|Juudamaa provints I sajandil Rooma provints Juudamaa (heebrea keeles יהודה, standard Yehuda; tiberiase Yehûḏāh; kreeka keeles Ἰουδαία Ioudaia, ladina keeles Iūdaea) oli aastal 6 pKr rajatud haldusüksus. Mõnikord kasutatakse selle kohta ladinakeelset terminit Iudæa või Iudaea, et eristada seda Juudamaa geograafilisest piirkonnast, mis hõlmas Juudamaa, Samaaria ja Idumea piirkondi ning ulatus varasema Hasmoneide ja Herodese Juudamaa kuningriigi aladele. See sai nime Arhelaose Juudamaa tetrarhia järgi, kuid Rooma provintsi kuulus palju suurem territoorium. Nimi Juudamaa tulenes Juuda kuningriigi nimest.
Eellugu
thumb|185px|Pompeius Jeruusalemma templis. [[Jean Fouquet’ maal (u 1470). Pompeius kehtestas piirkonnas Rooma võimu]]
Rooma võimu kehtestamine piirkonnas
Rooma sekkus piirkonnas esimest korda pärast Kolmanda Mithridatese sõja lõppu aastal 63 eKr, mil Süüriast sai Rooma provints. Pärast võitu Mithridates VI Eupatori üle rüüstas väepealik Gnaeus Pompeius Magnus Jeruusalemma ja tegi Hasmoneide vürstist Hyrkanos II etnarhi ja ülempreestri, kuid keelas tal kasutada kuningatiitlit. Hiljem määras Julius Caesar idumealase Antipatrose (tuntud ka kui Antipas) esimeseks Rooma prokuraatoriks. Viimase poja Herodes Suure määras Rooma senat aastal 40 eKr juutide kuningaks, kuid sõjaliselt õnnestus tal end kehtestada alles aastal 37 eKr. Oma valitsemisajal lasi ta kõrvaldada viimased Hasmoneide dünastia esindajad ja ehitas hiiglasliku Vahemere-äärne sadama ja linna Caesarea Maritima, millest sai hiljem provintsi pealinn.
Santa Lucia di Serino
Santa Lucia di Serino on asula ja vald (comune) Itaalias Campania maakonnas Avellino provintsis. 400 meetri kõrgusel merepinnast asuva Santa Lucia di Serino asustustihedus on keskmiselt inimest ruutkilomeetri kohta. Santa Lucia di Serino piirneb järgmiste omavalitsusüksustega: San Michele di Serino, Santo Stefano del Sole, Serino.
Juudamaa (Rooma provints)
Herodes Suure kuningriigi jagunemine
Herodes Suur suri aastal 4 eKr ja kuningriik jaotati tema kolme poja vahel. Poole oma isa kuningriigist sai Arhelaos, kes kandis etnarhi tiitlit. Tema valduste hulka kuulus Judea, Samaaria ja Idumea. Filippos ja Herodes Antipas olid tetrarhid. Esimene neist valitses põhjapoolset Ituread ja Trahhoniitisemaad, Herodes Antipas aga Galilead ja Peread (Peraia); viimane jäi ametisse kuni aastani 39 pKr, mil keiser Caligula ta tagandas.
Moodustamine
Herodese poeg Arhelaos valitses Juudamaad nii ebapädevalt, et keiser Augustus kõrvaldas ta pärast alamate kaebusi aastal 6 pKr ametist. Tema võimupiirkond − Juudamaa, Samaaria ja Idumea − läks nüüd Rooma otsese võimu alla ja sellest sai provints, mida valitses keisri asemikuna prefekt. Esialgu ei kuulunud selle koosseisu Galilea, Gaulanitis, Peraia ja Dekapolis, kogu Palestiinat hõlmas provints alles alates aastast 44 pKr. Haldusüksuses jäi kehtima juba hilishellenismi perioodist pärit jaotus viieks konklaaviks ehk halduspiirkonnaks: Jeruusalemm (ירושלים), Gadara (גדרה), Amathous (עמתו), Jeeriko (יריחו) ja Sepforis (ציפורין). Pealinnaks sai piirkonna tähtsaima linna Jeruusalemma asemel Herodese rajatud Caesarea Maritima. Sealses pretoriumis − see oli endine Herodese palee − resideeris provintsi valitseja prefekt, kes külastas Jeruusalemma vaid olulisemate iga-aastaste juudi pühade ajal.
Ehkki Rooma riigikassa seisukohalt ei evinud uus provints maksukogumises suurt tähtsust, oli selle asukoht strateegiliselt oluline: see kontrollis Egiptusse − see oli impeeriumi peamine viljaait − viivaid maa- ja rannikuteid ning see oli puhvriks Partia impeeriumi rünnakute vastu.
Prefektid (6−41)
Aastatel 6−41 valitsesid Juudamaa provintsi seitse ratsanikuseisusest prefekti, kelle ülesanne oli tagada kord ja julgeolek ning hoolitseda rahanduse eest. Rooma impeeriumis haldasid prefektid tavaliselt neid alasid, mis olid alles hiljuti liidetud või mis oli mässumeelsed. Juudamaa prefektidele kuulus sõjaline imperium, mida sümboliseerisid viis vitsakimpu (fasces). Neil oli õigus langetada surmaotsuseid ja armu anda (ius gladii). Võrreldes suuremate provintside halduritega, kellele allusid terved leegionid, olid prefektide käsutuses korra tagamiseks tunduvalt nõrgemad sõjajõud: kohalikust provintsist värvatud abikohordid (igaühes 600 meest), mis olid kergelt relvastatud. Juudamaal oli selliseid kohorte viis (need jagunesid omakorda kuueks tsentuuriaks).
Keiser Augustuse ajal määrati Juudamaa prefektid ametisse lühikeseks ajaks: kolmeks või neljaks aastaks. Pärast Tiberiuse trooniletulekut nimetati nad valitsema pikemaks perioodiks. Keiser lähtus kaalutlusest, et nii röövivad nad rahvast vähem. Järgmised prefektid valitsesid kummatigi lühemat aega.
Ehkki prefekt oli oma provintsis iseseisev, võis naaberprovintsi Süüria legaat (legatus Augusti pro praetore) vajadusel Juudamaa asjadesse sekkuda. Seda õigust rakendati nii sellel kui ka hilisemal perioodil. Legaadil oli voli isegi prefekti isiku üle. Nii tagandas Lucius Vitellius prefekti ametist Pontius Pilatuse. Seesama Vitellius määras ametisse ka kaks ülempreestrit.
Sel perioodil säilitasid provintsis elavad juudid teatud määral iseseisvuse. Kuni umbes aastani 28 pKr võisid nad kohut mõista oma seaduste alusel, sealhulgas langetada surmaotsuseid.
Coponius (6−9)
Aastal 6 pKr ametisse nimetatud Coponiuse ajal korraldas uus Süüria legaat Publius Sulpicius Quirinius Juudamaal rahvaloenduse. See kutsus esile rahutused, mis päädis galilealase Juudase mässuga. Aastal 9 pKr kutsuti Coponius tagasi Rooma.
Marcus Ambibulus (9−12) ja Annius Rufus (12−15)
Kahe järgneva prefekti ajal oli Juudamaal ilmselt rahulik, sest nende tegevusest ei ole palju teada.
Valerius Gratus (15−26)
Valerius Gratuse valitsemisaeg oli tuntud eelkõige selle poolest, et ta sagedasti tagandas ja nimetas ametisse ülempreestreid. Tema ajal vahetus viis ülempreestrit.
Pontius Pilatus (26−36)
Pilatuse ametiaega ilmestasid vastuolud juutidega. Josephuse teatel olid tema suhted oma alamatega algusest peale pingelised. Nimelt saatis ta öösel Jeruusalemma talvekorterisse Rooma sõjasalga, kes kandsid keisri kujuga standarte. See kutsus esile suure meelepaha ja juudid saatsid Caesareasse saatkonna, et protesteerida ja nõuda kujude eemaldamist. Pilatus püüdis neid heidutada ja ähvardas koguni tappa, kuid lõpus andis nende palvele siiski järgi.
Marullus (37−41)
Viimase prefekti ametiaeg oli rahutu. Selle kutsus esile keiser Caligula otsus püstitada Jeruusalemma templisse tohutu kuju, mis kujutas keisrit Jupiteriks kehastununa. Juutide jaoks oli see vastuvõetamatu. Kuju valmistati Siidonis ja Galilea piiri ääres oli lahinguvalmis kaks leegioni, et keisri otsust jõustada. Konflikti aitas ära hoida Herodes Agrippa I sekkumine. Peagi mõrvati keiser. Marcellus kriisiga seotud ei olnud, olulisemad otsused langetas Süüria legaat Publius Petronius.
Autonoomia Herodes Agrippa I ajal (41−44)
Ajavahemikus 41-44 pKr taastas Juudamaa nimelise autonoomia, kui Agrippa I tehti keiser Claudiuse poolt juutide kuningaks, taastades sellega teatud mõttes Herodese dünastia, ehkki pole mingeid viiteid sellele, et Juudamaa lakkas olemast Rooma provints lihtsalt seetõttu, et prefekti enam ei olnud. Claudius otsustas rahu hoidmiseks lubada kogu keisririigis ülendada prokuraatorid, kes olid keisri isiklikud esindajad, kes olid sageli provintside maksu- ja rahandusministriteks, täieliku riigivõimuga valitsevateks magistraatideks. Ta ülendas Juudamaa prokuraatori, kellele ta usaldas keiserliku valitseja staatuse, sest keiserlik Süüria legaat ei olnud juutidele sümpaatne.
Prokuraatorid (44−66/70)
thumb|Vana-Rooma tee Juudamaal (Iisraeli piirkondliku kiirtee 375 kõrval) Pärast Agrippa I surma aastal 44 pKr läks provints tagasi Rooma otsese kontrolli alla, liidendades Agrippa isiklikud territooriumid Galilea ja Peraia, rea prokuraatorite alluvuses. Sellegipoolest määrati Agrippa I poeg Agrippa II aastal 48 juutide kuningaks. Ta oli seitsmes ja viimane Herodese dünastiast.
Legaadid (70−135)
thumb|Rooma keisririik [[Hadrianuse ajal (valitses 117–138 pKr), Rooma Juudamaa provints Lääne-Aasias. Alates aastast 125 paiknes siin Caesari asutatud eliitleegion Legio X Fretensis]] Aastatel 70 pKr kuni 135 pKr nõudis Juudamaa mässulisus valitsevat Rooma legaati, kes oli võimeline juhtima leegioneid. Kuna Agrippa II säilitas lojaalsuse keisririigile, säilis kuningriik kuni tema surmani, kas aastal 93/94 või 100, kui ala läks täielikult jagamatult tagasi Rooma keisririigi kontrolli alla.
Juudamaal toimus kaks, võibolla kolm, suurt juudi–Rooma sõda:
Soome Meteoroloogiainstituut
pisi|Helsingis asuv FMI hoone Dynamicum Soome Meteoroloogiainstituut (FMI) on institutsioon, mis tegeleb ilmaandmete kogumise ja teadustamisega Soomes.
Asutuse peakontor asub Helsingis Kumpula ülikoolilinnakus. FMI-s on täiskohaga töötajaid umbes 540.
Instituut teostab mõõtmisi atmosfääris, merel ja kosmoses. Selleks kasutab FMI üle 400 jaama. FMI ilmaradarite võrgustik koosneb kümnest Doppleri radarist. FMI on üks väheseid asutusi Soomes, mis tegeleb kosmoseuuringutega. Instituut on osalenud mitmes NASA ja ESA missioonis, näiteks Phoenix, Mars Science Laboratory ja Rosetta. FMI tegeleb ka õhukvaliteedi uuringutega. Merenduse valdkonnas pakub institutsioon infot jääkatte, meretaseme muutuste ja lainete kohta.
Aastal 2009 tegi VTT uuringu, mille eesmärgiks oli hinnata FMI tegevuse kasumlikkust. Uuringu järelduste põhjal oli kasude suurus rahaliselt 260–290 miljonit eurot, samas on instituudi aastaeelarve vahemikus 50–60 miljonit eurot.
Department for Education
pisi|245x245px|Department for Educationi peakorter Department for Education (DfE) on Suurbritannia valitsusasutus, mis vastutab lastekaitse ja hariduse (kohustuslik, täiendõpe ja kõrgharidus) ja praktikavõimaluste eest Inglismaal.
Soome Meteoroloogiainstituut
Aastal 2013 tegi FMI avalikult kättesaadavaks mitmed andmekogud, et võimaldada tarkvaraarendajatel luua uusi teenuseid ja rakendusi.
Department for Education
Department for Education asutati 2010. aastal ning valitsusasutuse aastane eelarve on vähemalt 58,2 miljardit naelsterlingit.
Valter Kelt
Valter Kelt (26. september 1920 Kasaritsa vald, Rõuge kihelkond, Võrumaa – 6. jaanuar 1960 Tallinn) oli eesti soomepoiss ja metsavend.
Teenis Saksa sõjaväes ja asus 18. jaanuaril 1944 Soome sõjaväkke, oli väljaõppel Jokelas, Uusisaaris ja Taavettis ning kuulus JR 200 koosseisu. Ta võttis osa tõrjelahinguist Viiburi lahel ja Vuoksel.
19. augustil 1944 saabus tagasi Eestisse, ta võitles Tartu rinde lahingutes. Pärast sõda elas Ants Kalviste nime all ning töötas Tapa Kohaliku Majanduse Kombinaadis ja Lehtse piiritusetehases.
Valter Kelt arreteeriti 18. juunil 1959. 1959. aasta 23.–26. novembril Tallinnas toimunud kohtuprotsessil mõisteti ta surma koos teiste endiste metsavendade Leonid Sinisalu ja Johannes Kriipsaluga. Kohtuotsus viidi täide 6. jaanuaril 1960. See oli viimane kohtulik surmaotsus Eesti ajaloos.
Valter Kelti on mainitud raamatus "Vabaduse eest. Soomepoiste lühielulood" (Tallinn, Soome Sõjaveteranide Eesti Ühendus, 1997), samuti nimetab teda Voldemar Kures raamatus "Seitsme lukuga suletud raamat" (V köide, 2009, lk 422).
1959 Dokumentaalfilm (kestus: 08:31): Seda ei saa andestada (1959). Viimane teema: Kohtuprotsess sõjaroimarite V. Kelti, L. Sinisalu ja J. Kriipsalu üle.
Pabarė vald
Pabarė vald (leedu keeles Pabarės seniūnija) on 2. järgu haldusüksus (vald) Leedus Šalčininkai rajooni territooriumil.
Valla pindala on 115 km². 2011. aasta seisuga elas seal 1347 inimest. Valla keskus on Pabarė küla. Vallamaja asub aadressil Jundzilo g. 43, vallavanem on Tadeuš Minakovskij.
85 % valla elanikest on poolakad.
pisi|Vallamaja pisi|Balandžiai pisi|Pulstakai kivi pisi|Serbentai kalmistu pisi|Tetėnai raamatukogu
Lisaks küladele on vallas ka üks huutor.
Christopher Nkunku
pisi|Christopher Nkunku (2020) Christopher Alan Nkunku (sündinud 14. novembril 1997 Lagny-sur-Marne'is) on Prantsusmaa jalgpallur, kes mängib poolkaitsjana Inglismaa kõrgliiga klubis Chelase FC.
2019. aasta juulis sõlmis ta viieaastase lepingu RB Leipzigiga.
Suvel 2023 liitus ta 60 miljoni euro eest Chelseaga.
Nkunku on kuulunud Prantsusmaa noortekoondistesse.
Ta on Kongo päritolu.
Carolus Mickwitz
Carolus Mickwitz (13/25. september 1811 Lihula – 2/14. juuni 1880 Tartu) oli Tartu ülikooli eesti keele lektor aastail 1851–1876.
Jorma Sipilä
Jorma Jaakko Kalevi Sipilä (sündinud 17. märtsil 1945 Helsingis) on soome sotsiaalpoliitika teadlane.
Carolus Mickwitz
Ta õppis 1828–1829 Tartu ülikooli arsti- ja 1829–1833 usuteaduskonnas, Korporatsioon Estonia liige alates 1828.
Jorma Sipilä
1976. aastal kaitses ta Helsingi Ülikoolis riigiteaduste doktori kraadi. 1982. aastal sai ta Tampere Ülikooli sotsiaalpoliitika ja sotsiaaltöö professoriks. Aastatel 1995–1996 oli ta Tampere Ülikooli ühiskonnateaduste teaduskonna dekaan, 1996–1998 ülikooli prorektor, 1998–2004 ülikooli rektor, 2004–2009 ülikooli kantsler, 2009. aastast Tampere Ülikooli emeriitprofessor.
Aastatel 1996–1997 oli ta soome sotsiaalpoliitika ja sotsiaaltöö ajakirja Janus peatoimetaja.
Aastatel 2012–2014 oli ta Soome Teaduste Akadeemia nõukogu esimees.
Eesti keeles on temalt ilmunud 1994. aastal "Lühike sissejuhatus sotsiaalpoliitikasse".
Jorma Sipilä ema oli Helvi Sipilä.
Taheva vald (Hargla kihelkond)
Taheva vald (saksa keeles Taiwola) oli vald Võrumaal Hargla kihelkonnas ja Valga maakonnas. Vald eksisteeris 1866–1892 ja siis liideti Taheva vald Laanemetsa vallaga. Vallamaja asus Hargla külas. pisi|350px|[[Eesti haldusjaotus 1925. aastal]] 1921. aastal arvati Taheva vald Valga maakonna koosseisu.
Washington (perekonnanimi)
Washington on perekonnanimi.
FC San Marcos
FC San Marcos on Nicaragua jalgpalliklubi, mis mängis riigi kõrgliigas viimati 2014. aastal. Klubi kodulinn on San Marcos. FC San Marcos asutati 1982. aastal ning jalgpalliklubi kodustaadioni mahutavus on 2000 pealtvaatajat.
Klubi on võitnud Nicagaragua karika Copa de Nicaragua aastatel 1984 ja 1995.
Kliment Timirjazev
pisi|Kliment Timirjazev Kliment Timirjazev (1843 – 28. aprill 1920) oli vene bioloog, taimefüsioloog.
Joruba keel
Joruba keel on Nigeri-Kordofani hõimkonda Benue-Kongo keelte hulka kuuluv keel. Seda keelt räägitakse peamiselt Lääne-Aafrikas. See üks enam levinud keeltest Edela-Aafrika aladel, kus seda kõneleb umbes 19,4 miljonit inimest.
Keele iseloomustus
Joruba keel kuulub Lääne-Benue-Kongo keelte rühma ja see on emakeeleks rohkem kui kahekümnele miljonile inimesele Nigeerias. Joruba keel on osa Nigeri-Kordofani hõimkonnast.
Kurvitsa järv
Kurvitsa järv (keskkonnaregistri kood vee2123210) on järv Põlva maakonnas Kanepi vallas Jõgehara külas. Järve pindala on 1,8 ha.
Joruba keel
Keele iseloomustus
Dialektid: Akono, Ào, Awori hõimu dialekt, Aworo, Punu, Egba, Ekiti, Gbedde, Igbonna, Ijebu, Ijesha, Ikale, Ila, Ilaje, Iworro, Jumu, Ondo, Owe, Oyo, Onijan, Yagba.
Täpsem piirkond
Valdavalt kõneletakse joruba keelt järgnevates Aafrika osariikides: Oyo, Ogun, Ondo, Osun, Kwara ja Lagos.
Samuti leidub kõnelejaid Beninis, Sierra Leones, Suurbritannias ning Ameerikas.
Arvsõnad
Põhiarvsõnad:
Järgarvsõnad:
Teatud numbritel võib olla ka mitu vormi, näiteks number 9 'mêsan' võib samuti esineda kui 'êsan'.
Joruba tähestik ja nasaalsed täishäälikud
border|tühi Joruba tähestik
Fonoloogia, süntaks ja morfoloogia
Joruuba keel on kaunikõlaline ning seda võib käsitleda kui tonaalset keelt, mille puhul on selgelt võimalik eristada kolme erinevat tooni: madal, keskmine ja kõrge. Eristamine toimub kasutades erinevaid akuudimärke – näiteks à ja á hääldus on erinev.
Keskmised toonid on äratuntavad oma tasase ja tasakaalus heli poolest – neid ei tähistata akuudimärkidega.
Kõrged toonid on äratuntavad oma helitõusude poolest ning väga täpse ja konkreetse häälduse tõttu; neid tähistatakse järgnevate häälikutega: á, é, ẹ́, í, ó, ọ́ ja ú.
Süntaksi/morfoloogia poolest on joruba keel võrdlemisi isoleeriv, seda eelkõige selle tõttu, et iga üksiku sõna kohta on väga vähe morfeeme. Kuigi morfeeme on kasinalt, on selle keele puhul võimalik vähesega öelda palju.
Näiteks: tegusõna "ra" tähendab ostma, kaduma, mädanema, magama, liikuma, grillima, väsima millestki, kahtlustama. Selliseid sõnu on mitmeid selles keeles.
Joruba keele puhul võib isegi kahe tähega tegusõna "ra" anda edasi võrdlemisi palju informatsiooni.
Joruba keele sõnaliigid
Sõnaliigid:
Joruba keele helisid saab kuulata järgnevalt veebilehelt: http://www.africa.uga.edu/Yoruba/alphabet.html
Mõned keelenäited
1) "Mo ni fe" tähendab "ma armastan sind"
2) Gbogbo ènìyàn ni a bí ní òmìnira; iyì àti ẹ̀tọ́ kọ̀ọ̀kan sì dọ́gba. Wọ́n ní ẹ̀bùn ti làákàyè àti ti ẹ̀rí-ọkàn, ó sì yẹ kí wọn ó máa hùwà sí ara wọn gẹ́gẹ́ bí ọmọ ìyá.
Ortograafia
Joruba keele ortograafia sai alguse 1850ndate alguses. Sellest alates on see olnud järkjärgulises muutumises.
Joruba keel kasutab ladina tähestikku, milles on 30 tähemärki.
Selles keeles on tekste kirjutatud 19. sajandi algusest. 1960ndatel moodustas Lääne-Nigeeria haridusministeerium kaks komiteed eesmärgiga luua ühtne ortograafia süsteem Joruba keele jaoks. Aastal 1966 tutvustas nendest kahest mõjuvõimsam, Joruba Ortograafia Komitee, oma leide ning sellest kujunes keelele baasortograafia, mida hakati standardina koolides õpetama.
Tänapäeva jorubad
Kuigi suurem osa joruba keele kõnelejatest asuvad Nigeeriast edelasse jäävatel aladel, hajutatud kogukondi võib täheldada ka Benini ja Togo aladel. Kaasaegsed jorubad töötavad üldiselt käsitöölistena, kaup- või talumeestena. Üks põhiline põllusaak on näiteks kakao. Tänapäevases joruba ühiskonnas on talutöö üks levinumaid ning sellega tegelevad üldiselt meessoost isikud. Naised tegelevad rohkem turustussüsteemidega. Keeleoskus üldiselt piirdubki ainult emakeelega, üksikud valdavad ka mingit muud keelt.
Vaata lisaks
Netipõhised joruba keele õppekeskkonnad
Joruba fraase
Netipõhine joruba sõnaraamat
Joruba raadio
Tootem
Tootem on algeliste usundite juures austatav loom (tootemloom), harvem taim või ese. Nende objektidega arvatakse olevat inimestel või sugukondadel sugulussuhe. Tootemi kummardamist nimetatakse totemismiks.
Millau
Millau [mi'jo] on linn Prantsusmaal Aveyroni departemangus. See on departemangu alamprefektuur (sous-prefecture) ehk ringkonna halduskeskus. Linn on kahe kantoni keskuseks.
Linna territoorium asub 340–888 meetri kõrgusel üle merepinna.
Linnapeaks on Christophe Saint-Pierre Vabariiklaste Parteist (Les Républicains) (endise nimega UMP).
pisi|tühi|Millau plaan ja linna ümbritsevad vallad
Carezza järv
Carezza järv (itaalia keeles Lago di Carezza; saksa keeles Karersee; ladinakeelne nimi Lec de Ergobando (või arcoboàn)) on mägijärv Kirde-Itaalias Trentino-Alto Adige maakonnas Bolzano provintsis Nova Levantes, umbes veerandsaja kilomeetri kaugusel Bolzanost kagus. Järve vees peegelduvad kaldapealsed nulumetsad ja Latemari mäemassiiv.
Järv on tuntud oma kaunite värvide poolest ning järve ladinakeelne nimi tähendab vikerkaare järve.
Sabaalune kilbis
Sabaalune kilbis (ladina scutum subcaudale, mitm scuta subcaudalia;urostege;subcaudalia) on osadel soomuselistel kere kõhupoolel paiknev saba kattev naha soomus.
Sabaalused kilbised võivad olenevalt liigist olla erineva kuju ning suurusega, seetõttu kasutatakse neid ka soomuseliste teaduslikul süstematiseerimisel.
Anaalkilbist ei loeta sabaaluste kilbiste hulka.
Madudel
Madudel paiknevad sabaalused kilbised, mis võivad olla paaritud või ka paarilised, kere all kõhu pool kloaagiavausest edasi saba otsani. Sabaaluseid kilbiseid kasutatakse maoliste klassifikatsioonil.
Viited
Selles artiklis on kasutatud saksakeelset artiklit de:Scutum subcaudale seisuga 20.01.2014.
Cloudi maakond
Cloudi maakond (Cloud County) on maakond Ameerika Ühendriikides Kansase osariigis.
Maakonna halduskeskus on Concordia.
Ajalugu
Maakond moodustati 1866. aastal.
Rahvastik
Elanike arv oli 2010. aasta rahvaloenduse järgi 9533.
Arvestuslik rahvaarvu muutus (1. juuli seisuga) :
Andreas von Steinberg
Andreas von Steinberg oli Liivi ordu maamarssal aastatel 1354–1375.
Vaks (perekonnanimi)
Vaks on eesti perekonnanimi.
Andreas von Steinberg
Andrease täpne päritolu pole teada, sest Steinbergi-nimelisi suguvõsasid on mitu. Kõige tõenäolisem on, et ta pärines Hildesheimi lähedalt.
Vaks (perekonnanimi)
2021. aasta 1. jaanuari seisuga on Eestis perekonnanimi Vaks 109 inimesel (53 mehel ja 56 naisel). Perekonnanimede levikult on Vaks meeste puhul 1915. ja naiste puhul 2015. kohal.
Andreas von Steinberg
Tema orduga liitumise aeg pole teada, kuid esimest korda on teda mainitud seoses 1343. aastal Paides toimunud ordukäsknike kohtumisega, kus ta osales veel tavalise rüütelvennana.
Vaks (perekonnanimi)
Perekonnanime Vaks kandja on keskmiselt 43 aasta vanune (mediaanvanus on 44). Kõige levinum on perekonnanimi Vaks vanuserühmas 70–74, kus neid on 10 000 elaniku kohta 1,51. Perekonnanimi Vaks on levinuim Hiiu maakonnas, kus neid on maakonna 10 000 elaniku kohta 11,56.
Andreas von Steinberg
Aastatel 1347–1349 oli ta Vindavi komtuur. Seejärel viie aasta kohta temast teated puuduvad, misjärel temast sai aga maamarssal, kellena ta tegutses koguni 21 aastat. Teda ületab ametiaja pikkuse poolest vaid Wolter von Plettenbergi ajal samal positsioonil 27 aastat olnud Johann von dem Broele.
Vaks (perekonnanimi)
19. sajandi algul pandi perekonnanimi Vaks Äksi, Põlva, Kose, Kirbla, Karuse, Reigi ja Järva-Madise kihelkonnas.
1930. aastate nimede muutmise kampaania käigus vahetati perekonnanimi Vaks järgmiste perekonnanimede vastu: Vahalaid, Vallimäe, Veeväli. Samas, perekonnanimi Veerbaum vahetati omakorda nime Vaks vastu.
Andreas von Steinberg
Vastavalt Hermann von Wartberge kroonikale osales Steinberg eriti aastatel 1369–1375 ka sõjategevuses.
Hallkimalane
Hallkimalane (Bombus veteranus) on mesilaslaste sugukonda kimalase perekonda kuuluv putukas.
Emaste pikkus on 16–20 mm, isaste pikkus 11–16 mm. Imilont on keskmise pikkusega või pikk. Selg ja tagakehaplaadid on kaetud helehallide karvakestega. Seljal tiivaaluste juures on selgesti eristuv mustade karvakeste vööt.
Hallkimalane sarnaneb metskimalasega ja silma järgi on neid keeruline eristada. Hallkimalasel on heledad karvakesed pigem kollakashallid, metskimalasel oranžid.
Emaste ja tööliste pea on pisut pikenenud, kukal tugevasti ümardunud. Ülahuul on ristkülikukujuline. Ülalõuad on tugevasti kõverdunud ja võivad teineteist isegi osaliselt katta. Tagakeha on kuue plaadikesega. Säärtel on kannused. Säärte külgedel on pikad karvad, mis moodustavad korvikese. Neil on astel.
Isaste tagakeha on kaetud seitsme plaadikesega. Teine plaadike on kaetud hallide või kollakashallide karvakestega. Kolmas plaadike on kaetud helekollaste karvakestega, millel üksnes pisut musti karvu võib lisaks olla. Neljad ja kuues plaadike on kaetud mustade või tumepruunide karvakestega. Isastel astelt ei ole.
Hallkimalane on levinud kogu Lääne-Euroopas alates Briti saartest. Ida poole küündib levila Kasahstani ja Lääne-Mongooliani, põhja poole Soomesse. Mägedes elavad nad kuni kilomeetri kõrgusel. Nad eelistavad avatud maastikke, eriti paiku, kus kasvab ristik.
Talvituvad ainult emased. Pärast talvitumist hakkab emane aprilli keskel pesa ehitama, kui leidub rohtu, sammalt või muud sobivat pesamaterjali. Pesa rajatakse maapinnale. Kui pesamaterjali pole, võib ta pesa rajada maa alla näriliste urgudesse või võtta kasutusele näriliste vana pesa. Noored töölised hakkavad lendama mai esimesel või teisel dekaadil, isased ja noored emased juuli lõpus. Peres on 60–130 isendit.
Hallkimalane toitub nagu teisedki kimalased nektarist ja õietolmust. Peamised toidutaimed on ristik, ohakas, keerispea ja sõrmkübar.
Ta on Eestis arvatud III kaitsekategooriasse.
Olev Mihkelmaa
pisi|Olev Mihkelmaa 2022. aasta Arvamusfestivalil Olev Mihkelmaa (sündinud 16. septembril 1982 Haapsalus) on eesti fotograaf.
Elulugu
Ta on tegelenud pildistamisega alates 2000. aastast. 2002–2004 õppis ta Tallinna Sidekoolis fotograafia erialal. Ta töötab vabakutselise fotograafina ning tegeleb stuudiofotoga, perefotoga, pulmafotoga, sündmusfotoga, esindusfotoga; viib läbi nii fotograafia individuaalkoolitusi kui fotokoolitusi gruppidele.
Ta on osalenud Tallinna Fotoklubi tegemistes. 2009. aastal aitas ta kaasa MTÜ Pärnu Fotoklubi loomisele.
Looming
Isikunäitus "Kihnu", mis oli eksponeeritud 2010. aasta veebruaris-märtsis Tallinna Rae vangla fotomuuseumi LEE, maist septembrini Kihnu Rootsiküla Metsamaa talus, septembris-novembris Lihula Raamatukogus 8. Matsalu loodusfilmide festivali raames ja detsembris Pärnu Külastuskeskuses.
Tapa vald (Ambla kihelkond)
Tapa vald (saksa keeles Taps) oli vald Järvamaal Ambla kihelkonnas. Vald eksisteeris 1866–1892 ja siis liideti Tapa vald Lehtse vallaga.
Tapa vald moodustus Tapa mõisale kuuluvatele aladele jäänud asustusest. Esimene Tapa vallavanem, ehk tolle aja nimetusega „vallatalitaja“ (1866–1873) oli Gustav Steinberg, (1873–1892) Jaan Olesk, Vallakirjutajateks olid Tapa külakooli õpetajad W. Reinson ja A. Pohla. Tapa valla vallakohus asus Tapa külakooli ruumides ja teise astme kohus Paide ülemtalurahvakohus asus Paide kreisilinnas Paides.
Valla alal asus Tapa mõis.
201 eKr
201. aasta eKr ehk ab urbe condita DLIII (553).
Georges Clemenceau
Georges Benjamin Clemenceau (28. september 1841 Mouilleron-en-Pareds – 24. november 1929 Pariis) oli Prantsusmaa riigitegelane, ajakirjanik ja apteeker. Ta oli 1906–1909 ning 1917–1920 Prantsusmaa peaminister.
1918. aastast oli ta Prantsuse Akadeemia liige.
Pariisi rahukonverentsil oli ta koos Ameerika Ühendriikide president Woodrow Wilsoni ja Suurbritannia peaminister David Lloyd George'ga üks "suurest kolmikust", kelle nõudmiseid arvestati kõige rohkem. Clemenceau tahtis Saksamaad karistada väga karmilt esimeses maailmasõjas Prantsusmaale sissetungi eest, ning Saksamaad nõrgestada tunduvalt, et Prantsusmaale enam kunagi sisse ei tungitaks, tema arvamus oli, et on "20 miljonit sakslast liiga palju"; samas kui Wilson tahtis õiglast rahu ja Lloyd George tahtis ka Saksamaad karistada, kuid mitte kättemaksu - olles Clemenceau ja Wilsoni vahel. Clemenceau aga leidis, et mõlemal riigil oli eelis Prantsusmaa ees: "Ameerika on kaugel, ookeaniga kaitstud, ning isegi Napoleon ei suutnud Inglismaad vallutada. Teie olete mõlemad kaitstud, meie ei ole."
29. aprillil 1925 anti talle Eesti Vabadusristi III liigi I järk.
Rein Aedma
Rein Aedma (sündinud 19. septembril 1952) on eesti filminäitleja.
Ta on lõpetanud Tartu Riikliku Ülikooli eesti keele ja kirjanduse erialal. Seejärel töötas ta Pärnus õpetajana.
1991. aasta suvel asus ta koos perekonnaga elama Austraaliasse. Queenslandi osariigis elades on ta töötanud kiviraiduri ja turvatöötajana.
Filmirollid
Ta on mänginud Jaan Imeliku rolli filmides "Kevade", "Suvi", "Sügis" ja "Talve". Samuti on ta mänginud filmis "Varastati Vana Toomas".
Washington (eesnimi)
Washington on mehenimi.
Sõrmushiir
Sõrmushiir on tüüp arvutihiiri.
Sõrmushiired on osa 3D-hiirte sugukonnast, kus tavaliselt kasutatakse seda tüüpi seadmeid 3D-disainikeskkonnas parema ruumi kasutamise eesmärgil. Sõrmushiir ehk Ringmouse on mõeldud tavakasutajale igapäevaellu, kuna toimib tavalise hiirena. Kuigi tegemist on justkui tavalise hiire alternatiivse ning äärmiselt huvitava versiooniga, on selle hiire juures veaks just see sama, mis tema ka eriliseks teeb. Idee eemaldada kõik piiravad juhtmed ja kontrollida arvutis kursorit just sedasi näpuga, kuhu tahaks seda suunata, muudab selle kasutamise tavalise hiire omast siiski enamasti keerulisemaks. 3D-hiirena pole tegemist ka just kõige paremini 3D-süsteemis juhitava hiirega, seega on tegemist justkui hübriidiga, mis ei suuda kõiki häid külgi mõlemast versioonist siiski ühendada. Seetõttu on enamasti sõrmushiired sama kiiresti pildilt kadunud, kui nad sinna tekkisid, ehk üsna pea, pärast masstootmise algust, tootmine lõpetatakse, kuna huvi nende vastu pole reaalsuses siiski piisavalt suur.
Ajalugu
1990. aastate lõpus tutvustas Kantek 3D RingMouse'i. See juhtmeta hiir kinnitati ümber sõrme, mis andis pöidlale juurdepääsu kolmele nupule. Hiirt jälgiti tugijaama poolt kolmes mõõtmes. Vaatamata teatud isikupärale lõpetati peagi selle tootmine, kuna selle kasutus ei andnud piisavat tulemust, et asendada teisi sarnaseid 3D-hiiri. Aastal 2011 prooviti taas turule tulla sarnase loogika põhjal töötava hiirega, kuid tülikas keskus asendati tavalise puutetundliku ekraaniga sõrmushiire enda peal, mis muutis hiire veel kompaktsemaks ja ka mugavamaks. Genius oli samuti tootmises vaid mõnda aega, kuna ka see versioon ei rahuldanud piisavalt kasutajate vajadusi. Alates 2014. aastast on kõige väiksem ja siiani kõige mugavam ja töökindlam sõrmushiir Nod.
3D-hiir üldiselt
3D-hiir on virtuaalses 3D- (kolmemõõtmelises) keskkonnas liikumiseks mõeldud osutus- ja juhtseade. Sellise hiire seadmed on kasutusel mitmel moel nii 3D-liikumise kui ka 2D-suuna juhtimiseks, sealhulgas mitmeteljeliste andurite, kiirendusmõõturite, IR-lampide ja infrapunaandurite jaoks. Arvukaid arvutusseadmeid ja mängukontrollereid võiks pidada 3D-hiireks. Wii Remote ja Playstation Move on kaks tuttavat konsooli versiooni. Arvuti jaoks võib 3D-hiir olla tavaline hiir nupuga, et lülitada teljele, millel hiir liigub.
Paljud ettevõtted teevad 3D-sõrmehiiri seadmeid, mis on sõrme külge kinnitatud ja võimaldavad juhtmeta ühendust. Rõngad sisaldavad tavaliselt nuppe, mis on pöidla abil vajutatud. Praegu saadaval olevad 3D-tüüpi hiired on näiteks Mycestro Wireless Airi ja Genius.
Üks edukamaid seadmeid professionaalsetes sektorites nagu arhitektuur, CAD, 3D-disain ja 3D-modelleerimine on 3DConnexion SpaceNavigator. SpaceNavigatoril on liikumise ja mudeli manipuleerimise hõlbustamiseks alusele tõstmise, langetamise ja pöörlemise silinder. Algne ja palju sarnaseid seadmeid töötavad ikka veel 3Dconnectiga, kus nad teenindavad seda nišiturgu nüüd koos traadita versioonidega, mis sisaldavad rohkem programmeeritavaid nuppe.
3D-hiir pole PC-turul nii edukas kui mängukonsoolil, tõenäoliselt seetõttu, et tavaline hiir toimib tavaliselt 3D-keskkonnas navigeerimisel väga hästi. Kuigi mõned seadmed võivad pakkuda tõelist tootlikkuse kasvu, on nendega õppimisega seotud õppimiskõver ehk nendega harjumuine võib olla keerukas ja ebamugav. Müüjad ei ole suutnud meelitada PC-mängijaid tavalisest disainist eemale ning ei suudeta kujundada alternatiivi, mis järjekindlalt korvab vana proovitud ja tõelise hiirega, mida kõik nii kaua on kasutanud ja millega on juba harjutud.
Kanteki ja Geniuse kirjeldus
Kanteki 3D-hiire töö vastab füüsilistele käte liikumistele. Rõngas liigub õhus vastuvõtja (monitor) ees ja neid liikumisi kuvatakse monitoril. Need liikumised korreleeruvad standardiga X-, Y- ja Z-teljega; üles-alla. vasakule-paremale ja edasi-tagasi. Suunamine ja klikkimine tehakse kahe nupuvajutusega, mis kopeerivad tavalise hiire klahvide omadusi. Geniuse hiir on väike ning tegemist on kerge seadmega, millel on sõrmele sobiv disain. Sõrmushiire põhikomplekt, kus asuvad suunamis- ja klõpsamisvahendid, on paigaldatud plastist rõnga külge. Rõngas sobitub enamus sõrmedele, kuid seda ei saa seda pingutada.
Seadme ülaosas on ruudukujuline puutetundlik padi. Seda peetakse väikeseks versiooniks sülearvuti puuteplaadist või punane puutenupp Lenovo ThinkPadi sülearvutitel klaviatuuri keskel. Selleks, et liigutada kursorit ekraanil, on vaja liigutada sõrme padjal. Ka patja ennast saab vajutada, kuna padi ise on samuti klõpsatav nupp. Padja all on kaks pisut väiksemat ristkülikukujulist hõbedat nuppu. Esmapilgul võib eeldada, et need on samad kui tavalised hiire kaksiknupud. Kuid puuteplaadi vajutamine vastab vasakpoolse nupu klõpsule tavalisel hiirel ja ringi vasakpoolne nupp annab tavalise hiireklõpsu. Ringi parempoolne nupp on tegelikult väljumisnupp (Exit). Seadme tagaküljel on mini-USB-port, mis võtab vastu Geniuse komplektis olevat laadimiskaablit ja kõrval on väike sisse-välja lüliti. Seade ühendab arvutiga USB-ühenduse kaudu raadiosagedusliku 2,4 GHz. USB-dong on üks ülikompaktsetest "nano"-tüüpidest, mis on tänapäeval väga tavalised sisendseadmetel. Selle seadme pidev laadimine on esimene mitmest suurest probleemist. Hiire punane tuli peaks näitama, kui liitiumioonaku laeb. Akulaetust ei näita samas miski. Laadimine on piisavalt kiire - ligikaudu tund -, kuid testide kohaselt tühjendab seade aku 3–4 tunniga. See on lihtsalt liiga lühike aeg, isegi teoreetiline maksimumina.
Tavaline hiirekasutus on ainult üks viis, kuidas saab sõrmushiirt kasutada. Sõrmushiirt saab samuti ümber seadistada, et see toimiks meediumikeskuse kontrollerina (kasutamiseks Microsofti Windowsi meediumikeskuse liidesega) või esitlusvahendina. Genius pakub tarkvarapaketti hiirega ioMedia, mis võimaldab seadet nihutada Media Centeri ja esineja režiimidele. Esitamise režiimide muutmiseks tuleb mitu sekundit all hoida vasakpoolset nuppu. Kuid Genius pakub minimaalset selgitust, kuidas hiirega Media Centeris kasutada, välja arvatud kuidas sellesse režiimi saada. Sama kehtib ka heliriba kasutamisel esitusvahendina koos Microsoft PowerPointiga. Mõõdetud eksperimenteerimisel leidsime põhilised sammud ja mõistisime, et see võib olla kõige paremini kasutatavaks Ring Mouse'iks: lihtsaks, pealetükkivaks PowerPointi slaidide edasi-/tagasi päästikuks. Sõrmushiirel on ka laseresitusrežiim.
Geniuse kasutamine
Paigaldus on intuitiivne ja probleemivaba, kuna USB-vastuvõtjasse ühendamisel seadme aktiveerimiseks kulub vähem kui viis minutit. Hiirel peaks olema resolutsioon kuni 1000 dpi, kuid kursori liigutamine pöidla alla on aeglaselt ja nõuab tihti mitu pöidla liigutamist, et see liiguks mis tahes kaugusel. Muudel juhtudel kursor libiseb kogu ekraanil nii kiiresti, et see ületab sihtmärgi. Sõrmushiire kasutamiseks on selle loomulik asend nimetissõrme ülaosas ja nuppe saab liigutada pöidlaga. Pöidlaga pingutusjärgne täpsus, mida külgnevalt ja üles / alla tuleb, tundub ebatavaline.
Nod – uut tüüpi sõrmushiir
Rõnga siseküljel paiknevalt puutepaneelilt saab veebilehti üles või alla kerida, samal ajal kui füüsilised kontrollid võivad toimida hiire nuppudena. Kõik juhtnupud on programmeeritavad, nii et neid saab muuta vastavalt oma vajadustele. Nod võib töötada koos ühilduvate Bluetooth 4.0 seadmetega otse, kuid muidu vajavad nad sillana nutitelefoni või arvuti kujul. Samuti on täielikult avatud API, mis võimaldab arendajatel lisada laias valikus funktsioone ja seadmele tuge. Teoreetiliselt võimaldab Nod juhtida paljusid ühendatud seadmeid, sealhulgas telefone, tahvelarvuteid, arvuteid, televiisoreid, kodutehnikat ja palju muud, kuid sellest on kasu ainult nende seadmete puhul, mis seda toetavad.
Kärdu lõugas
Kärdu lõugas (keskkonnaregistri kood vee2070450) on järv (lõugas) Saare maakonnas Saaremaa vallas Rootsikülas. Järve pindala on 4,1 ha.
Karu (Tartu skulptuur)
pisi|"Karu" (november 2011) pisi|"Karu" (november 2011) "Karu" on skulptuur Tartus Vaksali pargis. Skulptuuri tegi 1957 Ole Ehelaid.
432 Park Avenue
432 Park Avenue on ülikõrge 88-korruseline elamu pilvelõhkuja, mis asub New Yorgi suurima haljasala Central Parki läheduses. Kõrghoone kõrgus maapinnast on 425,5 meetrit.
Salājs
Salājs võib tähendada:
Pregolja
Pregolja (antiikaegne nimi Chronos, vanapreisi Preigara ja Preigile, , , , ) on Kaliningradi (Visla) lahes Läänemerre suubuv jõgi.
Pregolja on 123 km pikk, koos Angrapa lisajõega 292 km. Pregolja bassein katab 15 500 km². Jõe keskmine voolumaht on 90 m³/s. Pregolja peamised lisajõed on Lava, Angrapa ja Instrutš.
Jõgi on täies pikkuses laevatatav. Selle tähtsus veeteena langes siiski järsult pärast raudteeliini rajamist Königsbergi (nüüdse Kaliningradi) ja Insterburgi (nüüdse Tšernjahhovski) vahel 19. sajandil.
Etümoloogia
Klaudios Ptolemaios nimetas Pregolja jõge Chronos. Gootide ajal kutsuti seda Skara, Saksa ordu aegadel kandis see ka Lipsa nime. Seda nime on tõlgendatud mitmeti: Peteraitise järgi tähendab see "kiire, julge", Vanagase andmeil "põrguauk" ning Gerullise väitel "ebakindel tee kuristikku". Nime Pregel (vanapreisi sõnast "preigillis" 'madalaim koht') on esmamainitud 1302. aastal.
Geograafia
Pregolja on pikim jõgi, mis voolab tervenisti praeguse Vene Föderatsiooni Kaliningradi oblasti piirides. Jõgi saab alguse Instrutši ja Angrapa liitumiskohalt Tšernjahhovski linna lähistel. Jõe laius on Tšernjahhovskis 20 meetrit, Kaliningradis 80 meetrit. Sügavus on ülemjooksul ja kuni Angrapani 2–3 meetrit. Pärast Gvardeiskit, Ozerki asula lähedal jaguneb Pregolja kaheks paralleelseks haruks: Uus-Pregolja (põhjapoolne) ja Vana-Pregolja (lõunapoolne). Mitmel pool ühendavad Pregolja peaharusid väiksemad harud, moodustades suure hulga saari. Viimane saar enne jõesuuet on Kneiphof (Kanti saar) Kaliningradis, pärast seda Uus- ja Vana-Pregolja ühinevad.
Pregolja ääres asuvad neli linna: Tšernjahhovsk (endine Insterburg), Znamensk (endine Wehlau), Gvardeisk (endine Tapiau) ja Kaliningrad (endine Königsberg).
Kanal ühendab Pregolja jõge Nemunasega. Sisuliselt on Pregolja haru ka Deima jõgi, mis eraldub Pregoljast Gvardeiski juures ja suubub Kura lahte Polesski linna lähedal.
Jojo (täpsustus)
Jojo, JoJo või Jo Jo võib olla ka:
Väike-punalamesklane
pisi|Väike-punalamesklane Väike-punalamesklane (Cucujus cinnaberinus) on lamesklaste sugukonda kuuluv mardikas.
Ta on Eestis arvatud II kaitsekategooriasse.
Väike-punalamesklane on kogu Euroopas haruldane ja kaitstav põlismetsadega seotud väga silmatorkava välimusega mardikaliik. Eestis elab neid mõnedes vanades põlismetsades.
Kolinda Grabar-Kitarović
thumb|Kolinda Grabar-Kitarović (2017) Kolinda Grabar-Kitarović (sündinud 29. aprillil 1968 Rijekas) on Horvaatia poliitik, diplomaat. 11. jaanuaril 2015 võitis ta Horvaatia presidendivalimised ning oli 15. veebruarist 2015 kuni 18. veebruarini 2020 Horvaatia president.
Ta sündis Rijekas, kuid kasvas üles Los Alamoses. Ta on lõpetanud Zagrebi ülikooli filosoofiateaduskonna inglise ja hispaania keele ja kirjanduse alal.
Ta on olnud Horvaatia eurointegratsiooniminister (2003–2005), Horvaatia välisminister (2005–2008), Horvaatia saadik USA-s (2008–2011) ja ÜRO peasekretäri abi avaliku diplomaatia küsimustes (2011–2014).
Venemaa sissetung Ukrainasse – III etapp
Venemaa 2022. aasta Ukrainasse sissetungi kolmanda etapi ajajoon hõlmab ajavahemikku alates 29. augustist 2022 kuni 12. novembrini 2022, mil Ukraina väed võtsid lõunas ja idas toimunud vastupealetungide käigus tagasi olulise osa territooriumist.
Triigi vald
Triigi vald oli mitme Eesti valla nimi:
Venemaa sissetung Ukrainasse – III etapp
29. august
/.../
Sõjategevus septembris
/.../
5. september
/.../
20. september
/.../
26. september
/.../
30. september
Venemaa annekteeris neli Ukraina oblastit: Luhanski, Donetski, Zaporižžja ja Hersoni.
Sõjategevus oktoobris
/.../
2. oktoober
/.../
5. oktoober
/.../